《戊戌次福胜院》
宋代·葛胜仲

锦溪足墟落，高陆推繁华。岂惟邑屋富，政自山水佳。

幽清背人境，千柱梵王家。巍巍二子亭，云表飞檐牙。

我生功名忤，岩壑为生涯。山僧类祝田，施薄求者奢。

乞书鸣刹疏，无鹅惟泼茶。一笑为涉笔，勿笑蟠秋蛇。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。